Jugatxiko baseliza

Jugatxiko baseliza Jugatxi mendiaren gailurrean (774 m; koord.: 42.94941, -2.79973) dagoen baseliza da, Jugoko herrian (Zuia, Araba), haritz eta pago mardulez inguratua. Landa giroko eraikuntzen usadiozko egikera du. Aro barrokoko erretaulan, Jugatxiko Andre Mariaren irudia dago, XIII. mendeko tailu erromanikoa.

Hara iristeko, Jugoko auzotik abiatzea da ohikoena. Gaur egun, tenpluaren inguruan aisialdi gunea dago.

Erreferentziak

Kanpo estekak 
 «Ruta Jugatxi», Zuiako Udalaren webgunea.

Arabako baselizak
Zuiako elizak